**Բրերա գրադարան** (իտալ.՝ Biblioteca di Brera կամ իտալ.՝ Biblioteca Nazionale Braidense), հանրային գրադարան Իտալիայի հյուսիսում՝ Միլան քաղաքում։ Համարվում է Իտալիայի ամենամեծ գրադարաններից մեկը։ Ի սկզբանե գրադարանն ունեցել է պատմական և գիտական մեծ հավաքածու, նախքան Միլանի բոլոր հրատարակչությունները պարտադիր օրինակ կտրամադրեին գրադարանին։ 1880 թվականին հաստատությանը շնորհվել է ազգային գրադարան կարգավիճակը և համարվում է իտալական պետական 47 գրադարաններից մեկը։

Պատմություն
-----------

Գրադարանը 1770 թվականին հիմնադրել է ավստրիացի թագուհի Մարիա Թերեզան, երբ նա որոշել է հանրությանը հանձնել Կառլո Պերտուսատիից ձեռք բերված հավաքածուն։ Գրադարանը բացվել է 1786 թվականին Բրերա պալատում, որը 1773 թվականին Հիսուսի միաբանության լուծարման հետևանքով գտնվում էր պետական ենթակայության ներքո։ Ի լրումն Պերտուսատիի հավաքածուի՝ գրադարանն ուներ նաև Braidense քոլեջի և San Fedele և San Girolamo ճիզվիտների հավաքածուներից։

Այնուհետև գրադարանն իր հավաքածուն համալրել է տարբեր մասնավոր հավաքածուներից, լուծարված տարբեր կրոնական գրադարաններից, ինչպես նաև Ավստրիայի ազգային գրադարանի հավաքածուից։ 1788 թվականից ի վեր հավաքածուն ընդլայնվել է Միլանի կոմսությունում տպագրված պարտադիր օրինակների շնորհիվ, որի արդյունքում Braidense-ը դարձել է Լոմբարդիայի տարածքային օրինական դեպոզիտային արխիվ։

1880 թվականին Braidense-ը ստացել է ազգային գրադարանի կարգավիճակ։

Տարածք
------

Մարիա Թերեզա սրահ
Գրադարանը գտնվում է 17-րդ դարում ճիզվիտերի կողմից կառուցված Բրերա պալատում։ Բացի գրադարանից այս շենքում են տեղակայված նաև Բրերա պատկերասրահը, Բրերա աստղադիտարանը, Բրերա բուսաբանական այգին, Լոմբարդիայի գիտության և արվեստի ակադեմիան, Բրերա գեղարվեստի ակադեմիան։ 2003 թվականից այս հաստատությունում է գտնվում նաև Archivio Storico Ricordi-ին՝ Կազա Ռիկորդիի պատմական ձայնագրությունների դասական երաժշտության հրատարակչական ընկերությունը։

Գրադարանն ունի՝

* Մարիա Թերեզա սրահ, որի գրադարակները նախագծել է ճարտարապետ Ջուզեպպե Պիեռմարինին
* Ընթերցասրահ՝ 35.000 կտոր գրականությամբ
* Մանձոնիի սրահ, որտեղ պահվում են ձեռագրեր, իտալացի ռոմանտիկ գրող Ալեսանդրո Մանձոնիի նամակներն ու հրատարակությունները
* Գրացուցակների սենյակ, որը նախկինում եղել է Բրերա պալատի դերձակի սենյակը

Հավաքածու
---------

Սկզբից և ետ Braidense-ն նախատեսված է եղել որպես ընդհանուր գրադարան։ Հավաքածուն ներառել է երգչախմբային ստեղծագործություններ, պատմական, գրական, աստվածաբանական և իրավական հրապարակումներ, ինչպես նաև ծավալուն ընդհանուր երկեր։

19-րդ և 20-րդ դարերում գրադարանի հավաքածուն ընդլայնվել է։ 1778 թվականին գրադարանը ձեռք է բերել շվեյցարացի մատենասեր Ալբրեխտ ֆոն Գալլերի հավաքածուն, որն ընդգրկել է բուսաբանական և բժշկական աշխատություններ, 1795 թվականին կարդինալ Անխելո Մարիա Դուրինիի ժառանգությունը, որն ընդգրկում է 16-րդ դարի հունական և լատինական հրատարակության շուրջ 3,000 աշխատանքներ։

Braidense-ը միշտ ունեցել է երկակի դեր՝ պահպանելու պատմական և գրական ստեղծագործությունները, ինչպես նաև Միլանում հրատարակված իր գրքերի հավաքածուները։ Հավաքածուն ներառում է 898,377 տպագիր հատոր, 2,119 ձեռագրեր և 2,368 ինկունաբուլաներ։

Գրականություն
-------------

* Aurelio Aghemo, La Biblioteca nazionale Braidense, "Biblioteche Oggi", Milan, Ed. Bibliografica, n. 8, October 2008, pp. 15–20.

Ծանոթագրություններ
------------------

1. 1 2 3
2. ↑
3. 1 2 3   — 2021.
4. 1 2   — 2022.
5. 1 2   — 2023.
6. 1 2   — 2024.
7. 1 2  "Biblioteca Nazionale Braidense", *www.braidense.it*. Retrieved 5 September 2012.
8. ↑  Amedeo Benedetti and Bruno Benedetti, *Gli archivi della Scienza. Musei e Biblioteche della Scienza e della Tecnologia in Italia*, Genova, Erga, 2003, p. 85.
9. ↑  "Beni librari - Circolare sul deposito legale", 31 December 2008, *LombardiaCultura*.
10. ↑  *La Biblioteca nazionale Braidense*, "Biblioteche Oggi", Milano, Ed. Bibliografica, n. 8, October 2008, p. 16
11. ↑  «Ministero dei Beni e delle Attività culturali - Ufficio Statistica» (PDF). Արխիվացված է օրիգինալից (PDF) 2011 թ․ հոկտեմբերի 4-ին. Վերցված է 2016 թ․ հուլիսի 10-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Բրերա գրադարան» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| BNC: a10050437 · BNE: XX118846 · BNF: 11984193k · CiNii: DA04243332 · GND: 1024443-8 · ISNI: 0000000417562018 · LCCN: n79099218 · NKC: kn20020322274 · NLA: 36102680 · SUDOC: 027899241 · VIAF: 131173916 · ULAN: 500302865 · WorldCat VIAF: 131173916 |

 |

 |